**Баланы үй жағдайында тексеру үшін қажетті құрал-жабдықтар.**

(Төмендегі берілген барлық ақпарат кеңестік сипатта беріледі, егер бұл материалдар үйде болмаса, сіз өзіңізге ыңғайлы, үйде бар материалды пайдалана аласыз).

1.Текше (кубиктер) немесе шарлар, әр түрлі өлшемдегі, түстегі доптар (1-3 жасқа арналған);

2. 12 дана түрлі-түсті қарындаштар немесе фломастер қаламдар ( 1-5 жасқа арналған);

3. Жануарлар, ыдыс-аяқ, ойыншықтар, киім-кешек бейнеленген карточкалар, кеспе суреттер. Олар болмаған жағдайда бес ойыншық (үйде болған жағдайда) дайындау керек (мысалы, қуыршақ, аю, пирамида, доп, ойыншық машина); киімнің бес түрі - жейде, футболка, шұлық, күртеше, көйлек; ыдыстың бес түрі - шанышқы, қасық, табақ, шайнек, шыныаяқ(кесе); егер үйде қандай да жануарлардың фигуралары бар болса, оны қолдануға болады–(2-4 жасқа арналған);

4. Пирамидалар;

5. Ағаш, пластиктен жасалынған құрастырғыштар (вкладыши). Егер болған жағдайда «Сортер» тақтайшасын қолдануға болады;

6. Ересек адаммен бірлескен ойын іс-әрекетін бақылау үшін: а ойыншық машина, бесік арбалары, қуыршақтар, текше(кубики), ойыншық ыдыс-аяқтар, доп.

7. Кез келген ертегілерден (кітаптарсуреттері болса) қарапайым әрекетті көрсететін түрлі- түсті бір суретті таңдаңыз (мүмкін болса, жануардың бейнесімен). Мысалы: «Мысық сүт ішіп жатыр», «Бала итпен ойнап отыр» т.б.-( 3 жасқа дейінгі балаларға);

8. Сюжеттік суреттер сериясы – (4-6 жасқа арналған);

9. Қалың және жұқа кітап, ұзын және қысқа белдік (бау, лента), лимон және кәмпит – (4-5 жастағы балаларға).

**Баланың психоэмоционалды жағдайына арналған ұсыныстар:**

-Тексеру алдында баланың көңіл-күйі көтеріңкі, қатынасқа жайлы болуы керек. Ол үшін ата-ана баладан бірге ойнауды сұрайды, көңіл-күйін реттейді.

- Тексеру алдында баланың физиологиялық қажеттіліктерін өтеп алу керек: баланың ұйқысының қануы, тамақтандыру, дәретханаға апару және т.б.

-Үй жағдайында тексеру үшін балаға арнайы ойын бұрышын жасақтап қою қажет: үстел, орындық қойыңыз (егер олар болмаса, кілемдегі орынды дайындай аласыз).

- Отбасының басқа мүшелері тексеру кезінде баланы да, ата-анасын да алаңдатпауы маңызды.

- Бала қозғалысын шектемейтіндей, ыңғайлы киімде болуы керек.